《次牧《翁六月七日迎河东君于云间喜而有述》诗 其三》
明代·徐波

旋周滴限返仙家，一笑相迎路不赊。怀梦自珍方朔草，急行须借阿香车。

长悬素影凭脩月，久驻红颜赖饮霞。坐拥群真尝说法，杨枝在手代拈花。

作者简介：（1590—1663）明末清初江南吴县人，字元叹。明诸生。隐居，工诗。谭友夏书其门为“落木庵”。淡于荣利，笃于交友。晚年常与灵岩高僧相往来。有《谥箫堂》、《染香庵》等集。